《思明州摩云岭》
宋代·李思衍

二到摩云顶{左宁右页}头，雨花湿透褐驼裘。
草荒行路几雨折，茅盖前峰又一州。
雁泽流离新户口，鹿场町疃旧田畴。
太平有象重生聚，甲洗天河剑买牛。

作者简介：李思衍（？～一二九○），字昌翁，一字克昌，号两山，馀干（今属江西）人。宋时事迹不详。元世祖至元十二年（一二七五），伯颜率元兵渡江，以思衍权乐平，寻授袁州治中，入为国子司业。二十五年以礼部侍郎奉使安南，还授浙东宣慰使。二十七年召入觐，拟拜南台御史，以疾卒。有《两山集》、《天南行稿》，皆已佚。事见《元诗选》二集《两山稿》、清同治《馀干县志》卷一一。今录诗二十五首。